**Lietuvos orientavimosi sporto federacijos (toliau – LOSF) organizuojamų varžybų vykdymo konkurso**

**NUOSTATAI**

**Paraiškų pateikimas**

Paskelbus atvirą konkursą paraiškos (Excel formatu) teikiamos el. paštu [losf@losf.lt](mailto:losf@losf.lt) iki konkurso skelbime nurodytos datos. Informacija apie konkursą pateikiama oficialiame LOSF interneto tinklapyje www.orienteering.lt.

**Paraiškos forma**

Paraiškos forma pateikiama šių nuostatų priede.

**Paraiškų vertinimas ir nugalėtojų nustatymas**

Konkurso nugalėtojas nustatomas remiantis žemiau išvardintais vertinimo kriterijais.

Paraiškas vertina LOSF Prezidiumas, prireikus pasitelkdamas Žemėlapių komitetą. Nugalėtojus tvirtina LOSF Prezidiumas.

Su nugalėtoju per 2 mėnesius nuo jo paskelbimo sudaroma varžybų vykdymo sutartis ir paskiriamas varžybų kontrolierius. Nugalėtojas privalo įvykdyti visus su LOSF pasirašytoje sutartyje numatytus įsipareigojimus.

**Paraiškų vertinimo kriterijai**

1. Vietovė, atsižvelgiant į:

* Prieš kiek metų siūlomoje vietovėje vyko paskutinės OS varžybos
* Vietovės atitikimas rungčiai
* Vietovės sudėtingumas
* Plotas

1. Žemėlapis (jeigu yra) arba sudarytojas(-ai), atsižvelgiant į:

* Panašių vietovių sudarymo patirtis
* Paraiškoje nurodyto tipo žemėlapių sudarymo patirtis
* Anksčiau sudarytų žemėlapių kokybė

1. Vykdytojas, atsižvelgiant į:

* Varžybų vykdymo patirtis
* Paraiškoje nurodytos rungties vykdymo patirtis
* Žmogiškieji resursai
* Papildomos iniciatyvos (apsiprausimo galimybė, komentavimas, radijo KP, video iš trasos, GPS, biotualetai, kavinė ir pan.)